દરમિયાન, ગવર્નર ઉર્જિત પટેલ દ્વારા રાજીનામાની અટકળો વચ્ચે નાણાં મંત્રાલયે નિવેદન જારી કરીને કહ્યું છે કે આરબીઆઈની સ્વાયત્તતા ખૂબ જરૂરી છે. મંત્રાલયે કહ્યું હતું કે વિવિધ મુદ્દે રિઝર્વ બેન્ક સાથે ગહન વિચાર વિમર્શ કરવામાં આવી રહ્યો છે. નાણાં મંત્રાલયે આ સાથે કહ્યું હતું, ’આરબીઆઈની આ સ્વાયત્તતા તે કાયદામાં રહીને કામ કરે એ માટે છે. કેન્દ્ર સરકાર અને આરબીઆઈ વચ્ચે જનતાના હિત અને અર્થવ્યવસ્થાને યોગ્ય રીતે ચલાવવા માટે અનેકવાર વાતચીત થતી રહે છે. ભારત સરકારે તેનું સન્માન કર્યુ છે અને પ્રોત્સાહન આપ્યું છે.’